ועדת הכלכלה, כנסת 17, פרוטוקול מספר 289, 2007-06-26 14:45

משה כחלון: אני מתכבד לפתוח את ישיבת ועדת הכלכלה.

משה כחלון: על סדר היום תקנות הדואר (תשלומים בעד השירותים הכספיים) (הוראת שעה) (מס' 2) (תיקון מס' 5), התשס"ז-2007.

משה כחלון: זאת ישיבת המשך לישיבה שהחלה הבוקר.

משה כחלון: המתנו עם אישור התקנות.

משה כחלון: הונחה בפני הוועדה בקשה של השר אריאל אטיאס, להאריך את תוקף התקנות עד 30 ביוני 2008.

משה כחלון: הבוקר ביקשנו לקבל גם מכתב משר האוצר – מראש הממשלה כממלא מקום שר האוצר.

משה כחלון: גברתי מנהלת הוועדה, האם קיבלנו את המכתב?

לאה ורון: קיבלנו.

לאה ורון: למען הדיוק, ראש הממשלה וממלא מקום שר האוצר פנה לוועדה בבקשה להאריך את תוקף התקנות עד 30 ביוני.

לאה ורון: הפנייה של שר התקשורת היתה למועד אחר, 31 בדצמבר 2008, אולם שונתה.

לאה ורון: אבל אני מציעה שנציגי המשרד יבהירו את זה.

ברוריה מנדלסון: אני מתנצלת אם אין פנייה רשמית שלנו, אבל בכל מקרה מונחת כעת בפני הוועדה בקשה להאריך את תקנות הדואר (תשלומים בעד השירותים הכספיים) (הוראת שעה) (מס' 2) עד 30 ביוני 2008 – להאריך את תוקפן בשנה.

ברוריה מנדלסון: דיברנו על כך כבר בישיבה הקודמת.

ברוריה מנדלסון: בפרק הזמן של שנה בכוונת המשרד – בהתאם להמלצות ועדת שגיא, הוועדה שבחנה את תעריפי הדואר – לבחון את תעריפי השירותים הכספיים, לרבות קביעת השירותים שיינתנו ללא תמורה ואיזו אוכלוסייה תהיה זכאית לקבל אותם.

ברוריה מנדלסון: במשך השנה אמורה להיערך בדיקה, לכן אנחנו זקוקים לתקופה הזאת.

ברוריה מנדלסון: בפרק הזמן הזה לא יהיה כל שינוי, התעריפים יישארו כפי שהם, לא מעלים אותם ולא מורידים אותם.

משה כחלון: "בתוקף סמכותי לפי סעיף 88י(א)(1) לחוק הדואר, התשמ"ו-1986, בהסכמת שר האוצר ובאישור ועדת הכלכלה של הכנסת, אני מתקין תקנות אלה: תקנה 1 – תיקון תקנה 3 לתקנות הדואר בתקנה 3 לתקנות הדואר (תשלומים בעד השירותים הכספיים) (הוראת שעה) (מס' 2), התשס"ו-2006, במקום "ותוקפן עד יום י"א בתמוז התשס"ז (27 ביוני 2007)" יבוא "ותוקפן עד יום כ"ז בסיוון התשס"ח (30 ביוני 2008)".

משה כחלון: " המכתב חתום על-ידי השר אריאל אטיאס, ובהסכמת ראש הממשלה וממלא מקום שר האוצר אהוד אולמרט.

משה כחלון: יש למישהו הערות?

משה כחלון: מי בעד אישור התקנות?

משה כחלון: מי נגד?

משה כחלון: הצבעה בעד תקנות הדואר (תשלומים בעד השירותים הכספיים) (הוראת שעה) (מס' 2) (תיקון מס' 5), התשס"ז-2007 – רוב נגד – אין נמנעים – אין התקנות נתקבלו.

משה כחלון: התקנות מאושרות פה אחד.

משה כחלון: יישום החקיקה בענין פעילות חברת הדואר – המשך דיון

משה כחלון: אני מבקש לעבור לנושא השני.

משה כחלון: חבר הכנסת מרציאנו ביקש הצבעה על סיכום הדיון הקודם, האם לפנות לשר התקשורת או לממשלה בבקשה לדחות בחצי שנה את כניסת הרפורמה, התחרות בדואר הכמותי, לתוקף בנימוק שזה יפגע מאוד בעובדים.

משה כחלון: דיברו כאן מנכ"ל חברת הדואר ויושב-ראש ועד העובדים, ומר נתן שפירא מנכ"ל חברת "אניה" אישר את הדברים.

משה כחלון: מר אבשלום הרן, מנכ"ל חברת "מסר", אתה רוצה לחזור על הדברים במשפט קצר כי לא היית בישיבה הבוקר?

אבשלום הרן: אני לא רוצה לחזור על הדברים.

אבשלום הרן: ועדת שגיא, שקבעה המלצות לפתיחת שוק הדואר לתחרות, ציינה שכאשר שוק הדואר יגיע לאחוז מסוים של תחרות אזי תתאפשר לחברת הדואר גמישות מחירים.

אבשלום הרן: ועדת שגיא בהחלט לקחה בחשבון התפתחות התחרות בשיעור מסוים.

אבשלום הרן: מאחר ועד היום התחרות לא עברה את ה-2-2.5 אחוז, דחיית פתיחת שוק הדואר לתחרות היא מכת גרזן לתחרות.

אבשלום הרן: הבנתי בדיון הקודם, וגם בדיון לפני 9 חודשים, שבהחלטת הממשלה על פתיחת השוק לתחרות יש מספר סייגים, שרק אם יתמלאו יפתחו את השוק לתחרות.

אבשלום הרן: אז מה נמליץ עכשיו?

אבשלום הרן: זה יהיה פקה-פקה.

משה כחלון: לא נתחיל לפתוח דיון.

משה כחלון: דיברנו על כך בדיון הקודם.

משה כחלון: אמרנו שלוועדה הזאת אין סמכות לדחות.

יורם מרציאנו: זאת לא הסמכות שלנו, אבל אנחנו ממליצים.

משה כחלון: יש לה סמכות להמליץ, או לקרוא לממשלה, או לבקש ממנה.

משה כחלון: כאשר חבר הכנסת מבקש להעלות נושא להצבעה אני מחויב לעשות כן.

אתי בנדלר: אם כך אני מבקשת להעיר.

אתי בנדלר: לא התכוננתי לדיון הזה, אבל בכל זאת התייחסות מטעמי.

אתי בנדלר: אנחנו מדברים על השאלה האם לדחות את הרפורמה.

יורם מרציאנו: אנחנו לא זכאים לדחות, אלא ממליצים לשר ולממשלה על דחיית הרפורמה.

אתי בנדלר: לא רק שאין סמכות, אלא עליכם לזכור גם שהחוק המסמיך את השרים, באישור הממשלה ובאישור הוועדה, לדחות את תחילת פתיחת השוק לתחרות מחייב קיום נסיבות מיוחדות, והוועדה לא בדקה אם הנסיבות האלה מתקיימות, אז צריך לקחת גם את זה בחשבון.

אתי בנדלר: אם תרצו, אקרא לכם את נוסח החוק.

יורם מרציאנו: לדעתי הנסיבות שצוינו בפנינו כעת, על אי הגעה להסדר בין ועד העובדים ובין ההנהלה, הן נסיבות מיוחדות.

אבשלום הרן: אני מציע, כדי לא להסתבך – לא סתם שאלתי את השאלה, כי בדקתי את זה.

יורם מרציאנו: למה אתם מתנגדים להצבעה?

יורם מרציאנו: אני לא מבין.

אבשלום הרן: אני לא מתנגד להצבעה.

אבשלום הרן: אני מציע שהוועדה, בידיעה שמתקיים משא ומתן, תפנה לכל הגורמים הנוגעים בדבר להגיע להסכם כולל, כדי שביום ראשון לא ייפתח השוק לתחרות מבלי שיוסדרו בעיות העובדים.

אבשלום הרן: על-ידי כך נצא בקריאה פוליטית מבלי להסתבך עם החוק.

יורם מרציאנו: אני מבקש להצביע על ההצעה שלי בנוסף לדברים שאמר חבר הכנסת אבשלום (אבו) וילן.

רוברט אילטוב: ואם אני מסכים להצעת חבר הכנסת וילן ולא מסכים להצעתך, איך אצביע?

יורם מרציאנו: אני חוזר להצעה המקורית שלי.

יעקב כהן: למה לא מספיקים 3 חודשים?

משה כחלון: אני מעמיד להצבעה את הצעת חבר הכנסת וילן ואת הצעת חבר הכנסת מרציאנו.

יורם מרציאנו: אני מצטרף להצעה של חבר הכנסת וילן, לקרוא לגורמים העוסקים בדבר להסדיר את בעיית העובדים.

משה כחלון: השאלה אם אתה מבקש לדחות את הפתיחה לתחרות.

יורם מרציאנו: אני מבקש מהשר לדחות את הפתיחה לתחרות.

יורם מרציאנו: אני בוודאי לא יכול לדחות, אלא רק לבקש.

אתי בנדלר: חבר הכנסת מרציאנו, נניח שאתה קורא לשר לדחות את הפתיחה לתחרות - - -

יורם מרציאנו: שיביא לשיקול דעתו את הצעתי.

אתי בנדלר: אז תבקש ממנו לבחון אם מתקיימות נסיבות שמצדיקות את זה לפי החוק, אבל אתה לא יכול לבקש - - -

יורם מרציאנו: אני יכול.

אתי בנדלר: אתה יכול לעשות כרצונך.

אתי בנדלר: אני מבהירה את ההיבט המשפטי, ואתם תעשו כרצונכם.

אתי בנדלר: אני רק יועצת.

אליהו גבאי: התכנסנו פעם אחר פעם כדי למצוא פתרונות לעובדים, שלא ייזרקו לרחוב.

אליהו גבאי: דרישת חבר הכנסת מרציאנו מטרתה להעביר מסר מסוים לשר: הנה הוזהרת, אנשים הולכים להיזרק, אנחנו מבקשים שתבדוק את זה שוב, תעשה מאמצים.

אליהו גבאי: אבל תלוי איך זה נאמר.

אליהו גבאי: לדעתי אם לא נעביר מסר בסגנון של חבר הכנסת מרציאנו, לא יבינו את זה כל-כך טוב.

אבשלום הרן: בדיוק להיפך.

אבשלום הרן: היועצים המשפטיים של השר יגידו לו שאמירה כזאת חסרת משמעות.

אבשלום הרן: אני סבור שאם נצא בקריאה או בדרישה לעשות linkage כולל, כך ניתן להגיע להישגים.

משה כחלון: אני מבקש להביא להצבעה את הצעת חבר הכנסת מרציאנו, כדלקמן: ועדת הכלכלה מבקשת מהשר לדחות את הכניסה לתוקף ל-3 חודשים כדי למצוא פתרון הולם לעובדים.

משה כחלון: לאחר מכן נצביע על הצעת חבר הכנסת וילן.

לאה ורון: ההצבעה מתקיימת כהמשך הדיון שהיה על סדר יום הוועדה בשעה 11, בעניין יישום החקיקה על פעילות חברת הדואר.

משה כחלון: מי בעד הצעתו של חבר הכנסת מרציאנו?

משה כחלון: מי נגד?

משה כחלון: מי נמנע?

משה כחלון: הצבעה בעד הצעת חבר הכנסת מרציאנו, על דחיית יישום החקיקה בעניין פעילות חברת הדואר – 4 נגד – 4 נמנעים – 1 ההצעה לא נתקבלה.

משה כחלון: 4 בעד, 4 נגד ונמנע אחד.

משה כחלון: הצעת חבר הכנסת מרציאנו לא נתקבלה.

משה כחלון: נעבור להצעתו של חבר הכנסת וילן.

אבשלום הרן: אני מציע שעד יציאת הרפורמה לדרך ביום ראשון הקרוב, יגיעו ויהי מה להסדר עם העובדים.

משה כחלון: מי בעד הצעתו של חבר הכנסת וילן?

משה כחלון: מי נגד?

משה כחלון: מי נמנע?

משה כחלון: הצבעה בעד הצעת חבר הכנסת וילן, לקרוא לממשלה להגיע להסדר עם העובדים עוד טרם יציאת הרפורמה לדרך– 4 נגד – 4 נמנעים – ההצעה לא נתקבלה.

משה כחלון: הצעת חבר הכנסת וילן לא נתקבלה.

משה כחלון: שתי ההצעות לא נתקבלו.

משה כחלון: אני מציע שהוועדה תקרא לממשלה – אני לא יכול לבקש לשנות את מועדי יישום הרפורמה, כי ההצעה הזאת נפלה – לבחון מחדש את יישום הרפורמה, בשל ההסדרים שלא קוימו ולא גובשו עד כה עם העובדים ועם הנהלת הדואר.

אבשלום הרן: הוועדה תראה בחומרה רבה אם לא יגיעו להסדר עם העובדים.

יורם מרציאנו: אל תנסה להיות נחמד.

יורם מרציאנו: איזו נחמדות ...

אבשלום הרן: הוועדה תראה בחומרה רבה אם לא יקוימו ההסדרים עם העובדים, ותתייחס בהתאם גם בתחומים אחרים.

אבשלום הרן: שמענו את שאמרה עו"ד בנדלר, שאין לנו שום מעמד בעניין זה.

משה כחלון: אני קורא את ההצעה פעם נוספת: הוועדה דורשת מן הממשלה לבחון מחדש את יישום הרפורמה על רקע ההסדרים שעדיין לא קוימו בין העובדים ובין הנהלת הדואר.

אליהו גבאי: ורואה בחומרה שהעניין טרם נפתר.

יורם מרציאנו: רואה בחומרה?

יורם מרציאנו: מה, אתה מאיים עליהם?

משה כחלון: הצבענו על ההצעה שלי וזאת החלטת הוועדה.

משה כחלון: תודה רבה.